จีน แชมป์เที่ยวสาดน้ำสงกรานต์
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) กล่าวว่า ททท. คาดว่าสถานการณ์ท่องเที่ยวเทศกาลสงกรานต์ปี 2560 ระหว่างวันที่ 13-17 เมษายนนี้ จะมีรายได้ 16,590 ล้านบาท เพิ่มขึ้น 14% จากช่วงเดียวกันของปีก่อน แบ่งเป็นรายได้จากตลาดต่างประเทศ 8,050 ล้านบาท เพิ่มขึ้น 17% มีจำนวนนักท่องเที่ยว 470,000 คน เพิ่มขึ้น 10% ส่วนตลาดในประเทศมีรายได้ 8,539 ล้านบาท เพิ่มขึ้น 12.5% มีจำนวนนักท่องเที่ยว 2.47 ล้านคน/ครั้ง จากปีที่ผ่านมาอยู่ที่ 2.26 ล้านคน/ครั้ง,สำหรับจำนวนเที่ยวบินเช่าเหมาลำระหว่างวันที่ 13-17 เมษายนนี้ เข้าประเทศไทยมีจำนวนทั้งหมด 28 เที่ยวบิน เข้าภูเก็ต 23 เที่ยวบิน เชียงใหม่ 1 เที่ยวบิน และกระบี่ 4 เที่ยวบิน โดยเป็นเที่ยวบินจากจีนมากที่สุด 22 เที่ยวบิน ส่วนที่เหลือมาจากสหราชอาณาจักรและสวีเดน โดยนักท่องเที่ยวต่างชาติที่เข้ามาช่วงสงกรานต์คาดว่าจะมีวันพักเฉลี่ย 3 วัน มีค่าใช้จ่ายเฉลี่ยต่อทริปราว 17,100 ล้านบาท เพิ่มขึ้น 6% โดยตลาดแอฟริกาและยุโรปมีแนวโน้มการจองเพิ่มขึ้นดีที่สุด มากกว่า 60% รองลงมาเป็นโอเชียเนีย เพิ่มขึ้น 35% และจากอาเซียน เพิ่มขึ้น 18% ใกล้เคียงกับภูมิภาคอเมริกาที่เพิ่มขึ้น 16% และหากแยกเป็นรายประเทศ พบว่า 5 ประเทศที่มีจำนวนยอดจองตั๋วโดยสารเข้ามาช่วงสงกรานต์มากสุด คือ จีน ฮ่องกง เยอรมนี อังกฤษ และออสเตรเลีย และตลาดที่มีอัตราเติบโตของยอดจองเพิ่มมากที่สุด คือ ฮ่องกงเพิ่มขึ้น 140% สวิตเซอร์แลนด์ เพิ่มขึ้น 137% แอฟริกา เพิ่มขึ้น 110% และอิตาลี เพิ่มขึ้น 80% มั่นใจว่าตลาดในประเทศจะกลับมาคึกคักอีกครั้ง ทั้งด้านจำนวนและค่าใช้จ่าย หลังแนวโน้มเศรษฐกิจดีขึ้น ทำให้คนไทยกล้าเดินทางมากขึ้น โดยมีการปรับเพิ่มเที่ยวบินภายในประเทศช่วงสงกรานต์มากถึง249 เที่ยวบิน.
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) กล่าวว่า ททท. คาดว่าสถานการณ์ท่องเที่ยวเทศกาลสงกรานต์ปี 2560 ระหว่างวันที่ 13-17 เมษายนนี้ จะมีรายได้ 16,590 ล้านบาท
การท่องเที่ยวแห่งประเทศไทย,เทศกาลสงกรานต์,นักท่องเที่ยวจีน,ยุทธศักดิ์ สุภสร,ททท.